open-index/open-wikipedia-markdown huggingface dataset:
ROSSO

**ROSSO** &ndash; *Radikal og sosialistisk studentorganisasjon* &ndash; ble grunnlagt av studenter ved Universitetet i Bergen (UiB) i utdanningsåret 1993/94. Organisasjonen sprang ut av studentopprørene mot statsbudsjettene for 1993 og 94, og mot Gudmund Hernes' utdanningsreformer.

Organisasjonen hadde ved stiftelsen som et uttalt mål å overskride det de oppfattet som motsetningene på venstresida, med særlig vekt på SV og Rødt. ROSSO hadde i begynnelsen et nært forhold til Norsk studentunion ved å i hovedsak være en gruppe for radikale studentpolitikere. ROSSO dominerte studentpolitikk ved Universitetet i Bergen og hadde flertall i studentrådet og en studentrepresentant i universitetsstyret i 1995, 1996, 1997 og 1998. Flere av Rossos kvinnelige medlemmer var ledeende i Norsk studentunion sin kvinnegruppe i Bergen.

Kampen mot norsk EU-medlemskap i 1994 ga ekstra rekrutteringsgrunnlag for Rosso, og flere nei-aktivister videreførte sitt engasjement i organisasjonen etter folkeavstemningen. Rosso engasjerte seg tidlig i politikken utenfor UiB, blant annet sammen med Natur og Ungdom i kampen mot flere motorveier og parkeringshus. I 1998 vedtok organisasjonen å trekke seg fullstendig ut av studentpolitikken, og året etter gikk organisasjonen, som eneste studentorganisasjon, inn for at Studentrådet ved UiB skulle bryte båndene til Norsk Studentunion (NSU). Men tilhengerne av NSU-tilknytning vant uravstemningen blant UiB-studentene.

Fra 1999 til 2005 arbeidet organisasjonen utenfor de etablerte organene, og de var aktive i organiseringen av protestaksjonene mot Jugoslavia-krigen 1999, Irak-Krigen 2003 og i toppmøteprotestene mot Verdensbanken i Praha 2000, EU i Gøteborg 2001 og Verdensbanken i Oslo 2002. I 2005 var Rosso sentrale i arbeidet med et alternativt europeisk utdanningsforum i Bergen (European Education Forum). Formålet med forumet var å kritisere av og mobilisere motstand mot Bologna-prosessen.

Etter 2005 dalte aktiviteten i organisasjonen kraftig, og den er i dag i praksis oppløst. Rosso har kun hatt to formelle ledere: Bård Vegar Solhjell og historikeren Idar Helle. Resten av levetiden var Rosso styrt etter prinsipper om flat struktur og allmøtestyring.

Blant tidligere medlemmer av organisasjonen finnes i tillegg til de to lederne også Sosialistisk Venstrepartis leder Audun Lysbakken, leder for Litteraturhuset i Oslo Aslak Sira Myhre, forskeren og redaktøren for Nytt norsk tidsskrift Cathrine Holst, tidligere RV-politiker Stine Akre, Arbeiderpartipolitikeren, (tidligere i RV) Marte Mjøs Persen, tidligere statssekretær Ingrid Fiskaa, SV-politikeren Hege Lothe, kjønnsforsker Hilde Danielsen, kommunikasjonsrådgiver i Axxept Guri Ofstad Varpe,  kommunikasjonsleder i Forskerforbundet Arvid Ellingsen og tidligere leder av Norsk Studentunion Sigrun Aasland.

Organisasjonen ga fra 1997 til og med 2005 ut magasinet Brodd. Fra 1999-2003 ga de i tillegg ut "Doavisa" ("Ei partipolitisk uavhengig drittavis") som de hengte opp på innsiden av toalettdørene på UiB.

## Eksterne lenker
* Rossos hjemmeside
* Brodd – Rossos magasin
*Doavisa
Carl Verheijen

**Carl Eduard Verheijen** (født 26. mai 1975 i Den Haag) er en nederlandsk skøyteløper, spesialist på  og 10&nbsp;000 meter. 4. desember 2005 satte han verdensrekord på 10&nbsp;000 meter med tiden 12.57,92 i Heerenveen. Verheijen er sønn av den tidligere skøyteløperen Eddy Verheijen. Han går for klubben Woudenberg.

## Internasjonale meritter
* 2005
** Gull på lagtempo i VM enkeltdistanser i Inzell sammen med Erben Wennemars og Mark Tuitert
** Sølv på 10&nbsp;000 meter i VM enkeltdistanser
** Bronse på 5000 meter i VM enkeltdistanser

* 2004
** Gull på 10&nbsp;000 meter i VM enkeltdistanser i Seoul
** Sølv på 5000 meter i VM enkeltdistanser i Seoul
** Bronse i allround-VM på Hamar
** Sølv i allround-EM i Heerenveen

* 2003
** Sølv på 10&nbsp;000 meter under VM enkeltdistanser i Berlin
** Bronse på 5000 m under VM enkeltdistanser i Berlin

* 2002
** Sølv i allround-EM i Erfurt

* 2001
** Sølv på 5000 meter i VM enkeltdistanser i Salt Lake City
** Gull på 10&nbsp;000 meter i VM enkeltdistanser i Salt Lake City

## Personlige rekorder

## Referanser


## Eksterne lenker
* 
* 
*  Carl Verheijen på SpeedskatingResults.com
*  Carl Verheijen på Jakub Majerski's Speedskating database (Adelskalender distanser og sammenlagt)
*  Carl Verheijen  på www.isu.html.infostradasports.com
* 
;Bilder
*  Bilder av Carl Verheijen på SpeedSkatingPhotos.info/DesgPhoto.com
Clifton (Bristol)

**Clifton** er et område i Bristol, England. Det var tidligere en selvstendig landsby, men ble innlemmet som en krets (*ward*) i Bristol i 1830-årene. Per folketelling av 2011 var det en befolkning i Clifton på 11 237

Clifton er et av de eldste og mest velstående boligområdene i Bristol. Stedet fikk mye av sin rikdom fra handel med tobakk og slaver, og var dermed et eksklusivt område da det ble innlemmet i byen.

Flere av bygningene til Universitetet i Bristol ligger i Clifton, og en stor andel av befolkningen studerer; hele 27&nbsp;% av befolkningen mellom 16 og 74 er i heltidsstudier.

Clifton er bispesete for det katolske Clifton bispedømme, med katedralen St. Peter og Paulus.

Det er flere andre kjente bygninger og institusjoner der, som Clifton College, Bristol Zoo, BBC Bristol og Isambard Kingdom Brunels Clifton hengebru. Clifton Down er en del av *The Downs*, et stort friområde.

Området ved hengebroen kalles *Clifton Village*; gjennom dette området går en typisk engelsk hovedgate, eller *high street*.

## Referanser


## Eksterne lenker
* 
* 
* BID Clifton Village, en ukommersiell, ideell organisasjon som har som mål å fremme og feire det unike med Clifton
Claude de la Baume

**Claude de la Baume** (født 1534 i Franche-Comté i Frankrike, død 14. juni 1584 i Arbois) var en av Den katolske kirkes kardinaler. Han var erkebiskop Besançon, og forsvarte regionen mot kalvinistiske angrep.

Han ble kreert til kardinal 21. februar 1578 av pave Gregor XIII.

Han var i slekt med kardinal Pierre de la Baume (kreert 1539).

## Referanser


## Eksterne lenker
* Biografi på The Cardinals of the Holy Roman Church
Shatin

**Sha Tin** (沙田;), som er en del av det administrative distrikt Sha Tin, ligger i New Territories i Hongkong. 

## Eksterne lenker
*
Kjede

**Kjede** (*en kjede*, *et kjede*) er en serie av sammenkoblede enheter. Denne artikkelen er om en kjede i ordets bokstavelig mening. En kjede består av to eller fler sammenkoblede enheter. Noen eksempler på kjeder er:

* Motorsykkelkjede
* Sykkelkjede
* Registerkjede, (brukt i stedet for registerreim)
* Motorsagkjede

## Se også
* Kjedelås

## Referanser
*
Cardiff erkebispedømme

**Cardiff erkebispedømme** er et katolsk erkebispedømme i Wales. Det omfatter de bevarte grevskapene Gwent, Mid Glamorgan og South Glamorgan, samt Herefordshire i England. I 2010 bodde det 144&nbsp;960 katolikker i bispedømmet, noe som utgjorde 9,6 % av den totale befolkningen. Dette er en økning på rundt 50 % siden 2006.

## Tidslinjer
Opprinnelsen til dagens erkebispedømme kan bli sporet tilbake til 1840 da Det apostolisk vikariatet for det walisiske distriktet ble etablert med utgangspunkt i Det apostoliske vikariatet Vest-distriktet. Det såkalte walisiske distriktet omfattet hele Wales og grevskapet Herefordshire i England. Pave Pius IX besluttet i 1850 å reorganisere kirken i England og Wales, og gjenopprettet det kirkelige hierarkiet i disse landene.
* 29. september 1850: Universalis Ecclesiae: Den katolske kirke i Wales ble delt mellom Shrewsbury bispedømme i nord, og Newport og Menevia bispedømme i sør.
* 4. september 1860: Belmont Abbey i Herefordshire, hovedkatedralen for Newport og Menevia bispedømme ble konsekrert.
* 4. juli 1895: Newport og Menevia bispedømme ble delt. Glamorgan, Monmouth og Herefordshire ble Newport bispedømme. Resten av Wales, herunder det nordlige Wales fra Shrewsbury bispedømme, ble Det apostoliske vikariatet Wales.
* 12. mai 1898: Det apostoliske vikariatet Wales ble Menevia bispedømme med sin hovedkatedral i Wrexham.
* 7. februar 1916: Newport bispedømme ble Cardiff erkebispedømme, og det ble bestemt at St. Davids kirke i Cardiff skulle ble erkebispesete og katedral.
* 12. mars 1920: St. Davids katedral i Cardiff ble offisielt en katedral for erkebispesetet.
* 12. februar 1987: Menevia bispedømme ble delt. Det nordlige område ble Wrexham bispedømme med dets katedral fortsatt i Wrexham. Det sørlige området ble Menevia bispedømme og etablerte Swansea katedral.

## Biskoper

## Erkebiskoper

## Referanser


## Eksterne lenker
*
Gwent

**Gwent** er et bevart grevskap i Wales. Det avgrenses av elven Wye i øst, Severnfjorden i sør og av grensen mellom England og Wales.

Området har vært bebodd siden eldre steinalder. I romersk tid lå det et viktig fort ved Caerleon. I middelalderen oppsto kongedømmet Gwent, som har gitt navn til grevskapet. Navnet betyr rett og slett «sted» eller «stedet». Kongedømmet falt med normannernes invasjon av området i 1090. Området ble et mer eller mindre autonomt anglo-normannisk rike, kalt Monmouthshire etter det befestede stedet Monmouth der elvene Wye og Monnow møtes. Navnet Gwent ble fortsatt brukt om området rundt Newport, *Gwent Levels*. 

I 1974 ble Gwent tatt i bruk som navn på et administrativt grevskap. Dette dekket praktisk talt det samme området som Monmouthshire. Det hadde flere distrikter: Blaenau Gwent, Islwyn, Monmouth, Newport og Torfaen. I 1996 ble det avskaffet som administrativ enhet og erstattet av flere hovedområder. Det fikk så status som bevart grevskap, og navnet brukes fortsatt på ting som Gwent Police, Royal Gwent Hospital, Gwent Theatre og rugbylaget Newport Gwent Dragons. I 2003 ble det tuvidet til å omfatte hele Caerphilly. 

Gwent består av følgende hovedområder:

* City of Newport
* Blaenau Gwent
* Torfaen
* Caerphilly
* Monmouthshire

## Eksterne lenker
*
Hannestad barneskole

**Hannestad skolebarne** (tidligere **Hannestad skole**) er en barneskole i Sarpsborg kommune, Østfold. Den ble innviet i 1974, og har 301 elever i 2014.

## Rektorer

* Johannes Moan 1974-?
* Lars Henning Finstad  fra 2010–2018
* Tomas Mathiesen fra ?–til ?

## Eksterne lenker
*
South Glamorgan

**South Glamorgan** er et bevart grevskap i Wales. 

Fra 1976 til 1994 var det et administrativt grevskap. Det ble så delt inn i hovedområdene Cardiff og Vale of Glamorgan, som tidligere var distrikter i grevskapet.
Mid Glamorgan

**Mid Glamorgan** (walisisk: *Morganwg Ganol*) er et bevart grevskap i Wales. Mid Glamorgan ble dannet i 1974 under loven om lokalstyre av 1972 (*Local Government Act*). Det besto av en del av det tidligere administrative grevskapet Glamorgan og grevskapskommunen Merthyr Tydfil, sammen med sognene Penderyn og Vaynor fra Brecknockshire og bydelene Bedwas og Machen, Rhymney og en del av Bedwellty, fra Monmouthshire.

Fra 1974 til 1994 var det et administrativt grevskap med seks distrikter: Cynon Valley, Ogwr, Merthyr Valley, Rhondda, Rhymney Valley og Taff-Ely.

Det ble så delt inn i følgende hovedområder:

*Bridgend
*Merthyr Tydfil
*Rhondda Cynon Taff

I 2003 ble de seremonielle grensene ytterligere justert, slik at hele Caerphilly som lå i Mid Glamorgan ble en del av det seremonielle grevskapet Gwent. I henhold til folketellingen av 2022 utgjorde befolkningstallet i Mid Glamorgan 444 037 innbyggere.

## Referanser


## Eksterne lenker
* Places to visit in Mid Glamorgan, *Outdooractive*
Catch-22

:*For filmen fra 1970 basert på boka, se [[Catch-22 (film)]]*

***Catch-22*** er en roman skrevet av den amerikanske forfatteren Joseph Heller i 1961. Den regnes først og fremst som en antikrigsroman, men er også en kritikk av byråkrati generelt. Boken følger den oppdiktede bombesikteren «kapt. Yossarian» og et antall andre amerikanske flysoldater under andre verdenskrig på den italienske øya Pianosa, sørvest for Elba.

Det logiske begrepet «catch 22» forklares tidlig i boken:

## Handling
Hovedpersonen, kaptein Yossarian, introduseres ved et militærsykehus hvor han påstår at han har en kronisk lever-sykdom for å unngå å fly flere oppdrag. Han har lenge vært desillusjonert over den amerikanske krigsinnsatsen, og han har dyp mistillit til sine befal. Gjennom hele romanen viser ledelsen hans ekstrem ignorering for troppenes liv, og de er altfor villige til å ofre sine unge piloter for å fremme sine egne mål. Spesielt ønsker oberst Cathcart at enheten hans skal fly farlige og farligere oppdrag, og tvinger mennene hans til å fly flere oppdrag enn noen annen amerikansk enhet. Han øker hele tiden antall oppdrag som kreves før pilotene kan gjennomføre sin tjeneste, og endelig reise hjem.

Dermed får pilotene aldri muligheten til å returnere hjem. Etter å ha flydd 44 oppdrag, har Yossarian blitt traumatisert av luftkampene. Han har også vært vitne til at flere av vennene hans har dødd, og han er livredd for å bli drept under hvert eneste oppdrag. Men han lykkes likevel med å fly 27 flere oppdrag i løpet av romanen, til sammen 71 oppdrag mot slutten av romanen. Etter hvert som romanen skrider frem, kommer Yossarians moralske karakter og tapperhet tydeligere frem, i motsetning til hans tilsynelatende egoisme og feighet når han først ble introdusert. Han blir vist å være både ærlig, lojal og en dyktig flyger, som har blitt presset til desperasjon på grunn av egoismen og feigheten til myndighetene som er ansvarlige for ham - spesielt leger og den militære ledelsen.

## Eksterne lenker
West Glamorgan

**West Glamorgan** er et bevart grevskap i Wales.

Fra 1974 til 1994 var det et administrativt grevskap, delt i de fire distriktene Lliw Valley, Neath, Port Talbot og Swansea.

I 1996 ble det delt inn i to hovedområder: Swansea og Neath Port Talbot.
Folkenborg

**Folkenborg** er et tettsted sørvest for Mysen, i Indre Østfold kommune i Østfold. Kong Håkon IV Håkonsson ble født på Folkenborg i 1204. Folkenborg museum og Folkenborg Hestesenter ligger her. Det er prosjektert ny vei i bru over Mysenelva, og den vil gjøre Folkenborg i mye høyere grad en del av Mysen. Folkenborg hører tradisjonelt til Eidsberg.

## Referanser
Danmarks Adels Aarbog

**Danmarks Adels Aarbog** (DAA) er utkommet siden 1884, og utgis av den private Dansk Adels Forening. Boken inneholder omfattende slektsoversikter over ca. 725 danske adelsslekter og norske slekter adlet av de dansk-norske unionskongene. Foruten stamtavlene inneholder hvert bind oversikter over nålevende medlemmer av ca. 200 gjenværende adelsslekter, såkalte «presenslister». I boken er også tatt med nålevende personer i noen norske slekter som stammer fra personer adlet av unionskongene. Boken anser disse for å være adelige i Danmark, uansett om de adelige særrettigheter ble opphevd i Norge ved lov av 1821. De adelige særrettigheter er for øvrig opphevd også i Danmark. 

Flere av stamtavlene over norske slekter i de eldre utgavene av årboken, har ved senere kritisk slektsforskning vist seg å ikke være holdbare. Nyere stamtavler er mer pålitelige.

Bokens slektsoppstillinger følger prinsippet om avstamming gjennom mannslinjer, det såkalte «agnatiske» prinsipp. Den tar ikke med etterkommere i kvinnelinjer fra adlete personer, og den anser en slekt for «utdødd» hvis den bare har etterkommere gjennom kvinneledd. Boken tar heller ikke med personer som er adoptert av adelige.

Boken har ikke med de såkalt «rangadelige» slektene, det vil si slekter som stammer fra personer som fikk arvelig adelskap fordi de hadde en høy rangplassering i eneveldets embetsverk.

Den første utgivelse i 1884 stod Anders Thiset og H. R. Hiort-Lorenzen for.

Hvert bind har et oppdatert register over de slektene det er stamtavler for. Registeret ble revidert i årgangen 2012-14. De fleste bind har et avsnitt med nye rettelser og tilføyelser til tidligere stamtavler. 

## Eksterne lenker
* ''Register til stamtavlerne ''  på Steen Thomsens side.
* ''Rettelser og tilføjelser til stamtavlerne '' på Steen Thomsens side.
* ''Læsevejledning '' på Steen Thomsens side.
Skulptur

En **skulptur** (av latin *sculpere*, «hugge ut») er et tredimensjonalt kunstverk av enhver type. Tradisjonelle skulpturer kan være hugget i stein eller tre, eller være fremstilt av materialer som bronse, gips eller porselen. Moderne skulpturer kan være laget av industrielle materialer som aluminium eller plast, og skulpturer kan også være ferdig produserte gjenstander (readymades) som kunstneren har valgt ut i en bestemt hensikt.

## Forskjellige former
Den tradisjonelle skulpturen framstår ofte som en representasjon knyttet til erindring. Den er gjerne figurativ, står på et bestemt sted og forteller i et symbolsk språk om dette stedets mening eller bruk. 

Den modernistiske skulpturen er i sammenligning stedløs, abstrakt og selv-referensiell.

Etter at 1970-årenes konseptkunst og ulike former for postmoderne, stedsspesifikke kunstpraksiser utvidet definisjonen av «skulptur», kan begrepet betegne nesten alle former for kunstneriske aktiviteter. Særlig mange kunstnere fra den amerikanske avant-garden fra siste halvdel av 1960-tallet, som Robert Smithson, Robert Morris og Gordon Matta-Clark, har vært viktige for utviklingen innen samtidig skulptur. Skulpturbegrepet relaterer i dag like gjerne til ulike former for landskapsprosjekter, arkitektoniske problemstillinger og sosiale mekanismer, som til modernismens fokus på «god form» eller tidligere tradisjoners gjengivelse av menneskekroppen.
Fil:Viena 376BG23.jpg
Fil:Lizt130211.jpg
Fil:Roma 231BG23.jpg
Fil:Münster, LVM, Skulptur -Körper und Seele- -- 2016 -- 5920-6.jpg
Fil:Roma 166BG23.jpg
Fil:Rockefeller Center Maison Francaise Janniot Sculpture 2019-09-30 18-22.jpg
Fil:Strange Sculpture Vallehermoso La Gomera 1 (8548288977).jpg
Fil:Vaduz Arnoldi-246.jpg
Fil:Elephant sculpture London.jpg
Fil:Angela Conner 'Renaissance' water sculpture, Hatfield House, Hertfordshire, England 1.jpg
Fil:Druidstone sculpture and wildlife park, Blean - geograph.org.uk - 435182.jpg


## Norske skulpturer
Vigelandsanlegget etter kunstneren Gustav Vigeland er på 320 mål og inneholder 212 skulpturer. 

Ørnulf Bast og Skule Waksvik er blant de norske skulptører som er representert over hele landet.

## Se også
* Byste
* Gresk skulptur
* Installasjonskunst
* Liste over norske billedhuggere
* Monument
* Relieff
* Rytterstatue
* Skulpturer i København
* Statue
* Støping

## Eksterne lenker
* 
* Digital bokkopi av Erik Mørstad: ''Skulpturleksikon'' (Ad Notam Gyldendal, 1992)
* Modern Sculpture.com
Cardiganshire

**Cardiganshire** walisisk **Sir Aberteifi**) er et tradisjonelt grevskap i Wales, som tilsvarer dagens hovedområde Ceredigion. Administrasjonssenteret var Cardigan.

Det ble opprettet i 1282 av Edvard I av England etter at han hadde erobret Wales. Navnet Cardigan var en anglifisering av det walisiske *Ceredigion*, navnet på et historisk kongedømme.

Det er et maritimt grevskap med en kystlinje på omkring 80&nbsp;km, med en rekke sandstrender. Det grenser mot Cardiganbukten i vest, Merionethshire i evst, Montgomeryshire, Radnorshire og Brecknockshire i øst og Carmarthenshire og Pembrokeshire i sør. Området har omkring 64&nbsp;000 innbyggere (2004). 

Størsteparten av den østlige delen består av De kambriske fjellene. Høyeste punkt er Plynlimmon på 757 moh. Fem elver har sitt utspring der: Severn, Wye, Dulas, Llyfnant og Rheidol. Elven Teifi markerer grensen til Carmathenshire og Pembrokeshire langs store deler av sitt løp.

Hunderasen Welsh corgi cardigan stammer herfra.

## Viktige byer

*Aberaeron
*Aberystwyth
*Cardigan
*Lampeter
*New Quay
*Newcastle Emlyn (delvis i Carmarthenshire)
*Tregaron. 

Turisme og landbruk er viktigste næringsveier. 
## Referanser
Brecknockshire

**Brecknockshire** (også kalt **Breconshire**, walisisk **Sir Frycheiniog**) er et tradisjonelt grevskap i Wales.Administrasjonsbyen var Brecon. Området tilsvarer hovedområdet Powys.

Det grenser mot Radnorshire i nord, Monmouthshire og Herefordshire (i England) mot øst, Monmouthshire og Glamorgan i sør og Carmarthenshire og Cardiganshire i vest. Grevskapet har et areal på 1923&nbsp;km² og omkring 56&nbsp;000 innbyggere (2004). 

Landskapet er preget av fjellområder, og området består for det meste av landsbygd. Black Mountains ligger i den sørøstlige delen, Brecon Beacons i den sentrale delen, Fforest Fawr i sørvest og Mynydd Eppynt i nord. Det meste av Brecon Beacons nasjonalpark ligger i Brecknockshire. Høyeste punkt er Pen y Fan på 886 moh. Elven Wye markerer nesten hele den nordlige grensen, mens elven Usk renner østover gjennom en sentralt beliggende dal. Det er mange fossefall, hvorav Henrhydfallene er det mest spektakulære. 

De viktigste næringsveiene er turisme, landbruk og skogbruk. 

## Viktige byer

*Brecon
*Brynmawr
*Builth Wells
*Hay-on-Wye
*Llanwrtyd Wells
*Ystradgynlais
## Referanser
Caernarfonshire

**Caernarfonshire** (også kalt **Carnarvonshire**, walisisk **Sir Gaernarfon**) er et tradisjonelt grevskap i Wales.Administrasjonsbyen var Caernarfon. Området administreres i dag av Gwynedd og Conwy.

Det grenser mot Irskesjøen i nord, Denbighshire i øst, Cardiganbukten og Merionetshire i sør og Caernarfonbukten og Menaistredet i vest. Arealet er 1462&nbsp;km², og det er omkring 128&nbsp;000 innbyggere (2004). 

Området er preget av fjellandskap. Store deler av Snowdonia nasjonalpark ligger i Caernarfonshire, inkludert Wales' høyeste fjell, Snowdon, på 1085 moh. Lleynhalvøya er flatere og har en rekke bukter og sandstrender. Elven Conwy renner langs den østlige grensen. 

Sauehold og turisme er viktigste næringsveier. 

## Viktige byer

*Bangor
*Betws-y-Coed
*Caernarfon
*Conwy
*Llandudno
*Porthmadog
*Pwullheli
## Referanser
Genealogisches Handbuch des Adels

**Genealogisches Handbuch des Adels** (**GHdA**, ), opprinnelig utgitt som **Gothaischer Genealogischer Hofkalender** av Justus Perthes, senere **Gothaisches Genealogisches Taschenbuch**, og kort kalt **Gothaen** (se egen artikkel), er en adelskalender som omfatter alle fyrstelige, grevelige, friherrelige og bebetitlede hus fra det tidligere tysk-romerske rike, dvs. det nåværende Tyskland, Østerrike, Sveits, Nederland, Belgia, Luxembourg, Tsjekkia (Bøhmen og Mähren), Slovenia, størstedelen av Italia og deler av dagens Frankrike (Lothringen, Elsass, Burgund), de baltiske stater, samt områder som nå ligger i Polen (Schlesien, Pommern og alle tidligere prøyssiske territorier).
Fylkesvei 815

**Fylkesvei 815** (**Fv815**) går mellom Leknes og Smorten i Vestvågøy.

Før 1. januar 2010 var veien riksvei, etter at regionsreformen trådte i kraft har den status som fylkesvei.

## Kommuner og knutepunkter
###### 

## Eksterne lenker
* Vegvesenets vegkart 
*
Gamer.no

**Gamer.no** er et norsk nyhetsnettsted som hovedsakelig dekker videospill, som eies og utgis av Good Game AS.

Gamer.no ble lansert i april 2001 av Tor-Steinar Nastad Tangedal. Harald Strømme er ansvarlig redaktør for nettstedet, med Fredrik Olimb som påtroppende sjefredaktør 1. mars 2025. Andreas Klebo-Espe har vært konstituert redaksjonssjef siden Audun Rodem forlot stillingen høsten 2024.

Nettstedet fokuserer på anmeldelser, sniktitter, dybdeartikler, intervjuer og nyheter. I tillegg til nyheter og øvrige artikler, har nettstedet et diskusjonsforum, en handleguide, spillvideoer og oversikt over utgivelsesdatoer til kommende spill. Ifølge det offisielle måleverktøyet TNS Metrix fra TNS Gallup har Gamer.no over  unike lesere og 640 000 sidevisninger hver uke.

Gamer.no ble kåret til «årets spillmedium» i 2009 og 2010 ved Gullstikka.

## Referanser


## Eksterne lenker
* 
*
Høgenheitunnelen

**Høgenheitunnelen** er en tunnel på riksvei 354 (gamle E18). Tunnelen går gjennom Høgenheifjellet ved Stathelle i Bamble kommune i Telemark og forbinder Stathelle med Rugtvedt. Den ble bygget i forlengelsen av Breviksbrua mellom Brevik og Stathelle som åpnet i 1962. Tunnelen er 621 meter lang og ble åpnet for trafikk sommeren 1964. Veien ble oppgradert i 2016 og 2017.

Høgenheitunnelen var opprinnelig 4,1 meter høy, mens standard på riksveitunneler er 4,2 m. Det det betød at lastebiler som kom fra ferje i Langesund ikke kunne bruke den korteste veien for å komme på E18, men måtte i stedet kjøre en omvei. Næringslivet i området engasjerte seg for å få standard høyde på tunnelen. Blant annet kjørte høye kjøretøy midt i veibanen for å unngå å komme borti armaturer i taket. I 2016 begynte arbeidene med å oppruste tunnelens tekniske systemer, og kjørebanen ble senket, slik at en fikk standardhøyde på 4,2 meter. Den opprustede tunnelen ble åpnet for trafikk igjen 21. april 2017.

## Se også
* Breviksbrua
* Brevikstunnelen
* Veitunneler i Norge
* Undersjøiske veitunneler i Norge

## Referanser


## Eksterne lenker
* Vegvesenets [veikart](https://www.vegvesen.no/vegkart/vegkart/#kartlag:geodata/hva:(~(id:67,filter:(~),farge:'0_0))/@198922,6558583,11/vegobjekt:765114425:58b02c:67)
* ''Høgenhei er som på Haukeli'' Artikkel i Porsgrunns Dagblad 15. januar 2008
Botnetunnelen

**Botnetunnelen**, også kalt **Knattåsentunnelen** og **Knattenåstunnelen**, er en motorveitunnel på europavei 18 i Holmestrand kommune i Vestfold. Tunnelen er 1374 meter lang. Den ble åpnet sammen med resten av nye E18 mellom Gutu og Helland 30. oktober 2001. Tunnelen har to løp, med to kjørefelt i hvert løp.

## Oppgradering
I 2016 og 2017 ble tunnelen oppgradert med fjellsikring, tekniske rom, ny belysning, LED-skilt, kameraovervåking og nye vifter.

## Se også
*Veitunneler i Norge
*Liste over veitunneler i Norge

## Referanser
Fylkesvei 862

**Fylkesvei 862** (**Fv862**) går mellom Straumsbotn i Senja og Hungeren i Tromsø.

## Historie
Hele veistrekningen ble åpnet av samferdselsminister Torild Skogsholm 21. august 2004. Tidligere gikk riksveien via Larseng på Kvaløya til Bakkejord. Veien fra Eidkjosen via Kattfjorden til Brensholmen var tidligere fylkesvei. Det var også veipartiene mellom Botnhamn og Stønnesbotn, mellom Mefjordaksla og Senjahopen, og mellom Ersfjord og Skaland. Veien mellom Stønnesbotn og Mefjordaksla var tidligere del av riksvei 861. Veien mellom Skaland og Straumsbotn var tidligere skiltet som riksvei 864.

## Nasjonal turistvei

Sammen med en delstrekning av  har strekningen mellom Straumsbotn og Botnhamn i Senja fått status som *[[nasjonal turistvei]] Senja*. Turistveien er 90&nbsp;km lang.

2019 ble den tidligere fylkesvei 63 (Troms) arm av veien.

## Kommuner og knutepunkter
###### 

 

----
Erstattet av europavei 8

----

----
#### Arm Sentrumstangenten

----

#### Arm Breivikatunnelen

## Referanser




## Eksterne lenker
* 
* Vegvesenets vegkart 
* 
* Fergeinfo Brensholmen-Botnhamn
* Hurtigbåter - Troms fylkestrafikk
Baneheitunnelen

**Baneheitunnelen** er en tunnel på europavei 18 i Kristiansand. Tunnelen er 785 meter lang og har to løp, som hver har to gjennomgående filer. Tunnelen har to planfrie kryss som forbinder tunnelen med Kristiansand sentrum via Stener Heyerdals gate/Festningsgata og bydelen Eg, der også Sørlandet sykehus ligger.

## Se også
*Veitunneler i Norge
*Undersjøiske veitunneler i Norge

## Referanser


## Eksterne lenker
* Baneheitunnelen (øst) på Google StreetView.
* Baneheitunnelen (vest) på Google StreetView.
Oddernestunnelen

**Oddernestunnelen** er en  meter lang tunnel på E18 i Kristiansand sentrum. Tunnelen ble åpnet i 2004 som en del av riksvegprosjektet for ny E18 gjennom Kristiansand. Tunnelen går fra Torridalsveien ved Otra under Oddemarka og frem til Oddernes skole ved Bjørndalsletta, og ble bygget i perioden 2002&ndash;2004. Tunnelen har to løp, ett for hver retning, og hvert løp har to kjørefelt. Oddernestunnelen går gjennom løsmasse.

## Se også
*Veitunneler i Norge

## Kilder
*Prosjektet på Veidekke.no
Irish softcoated wheaten terrier

**Irish soft-coated wheatenterrier** er en hunderase med opprinnelse fra Irland. Tradisjonelt var den en gårdshund som ble brukt som jakt- og vakthund, bl.a. til utryddelse av rotter og mus og til småviltjakt på kanin, rødrev, grevling og oter.

## Opprinnelse og alder
Wheatenterrier stammer fra provinsen Munster i Irland, men den eksakte opprinnelse er ukjent. Den er en av de eldste irske terrierrasene, og som sådan blir den regnet som stamfar for flere andre terrierraser. Den irske kennelklubben anerkjente rasen i 1937, mens The Kennel Club i Storbritannia aksepterte den først i 1943. Til Norge kom den først i 1964.
Man regner og med at det er blandet inn kerry blue-terrier langt tilbake i tid siden rasen har så myk pels.

## Utseende, anatomi og fysikk
Wheatenterrierer er en velbygd og langbeint, kvadratisk terrier med en karakteristisk rikelig, silkeaktig, hvetefarget pels. Kroppen er muskuløs og kompakt, med kort rett rygglinje. Halsen kraftig og uten løst hud. Brystkassen er dyp og lendepartiet er kort og meget kraftig. Hodet er langt og skallet flatt, aldri grovt, med markert stopp. Kraftig kjeveparti og små-middels store hengeører. Pelsen er myk og bølger lett. Fargen er hvetefarget/gultonet i alle nyanser. Hannene blir ca. 46-48 cm i skulderhøyde og veier gjerne 15,7-18 kg, tispene blir ca. 43-47 cm høye og veier ca. 13-15 kg.
Det finnes to typer av wheatenterrieren: Den Irske, som gjerne er litt mindre, har noe hvitere, tynnere og glattere pels (gjerne i lokker og med litt blankt skjær), og den amerikanske, som har fyldigere pels. Den amerikanske krever gjerne litt mer pelsarbeid for ikke å bli tovet.

## Bruksområde
Wheatenterrierer er en allsidig brukshund, som egner seg til alt fra gårdshund, vakthund og jakthund til servicehund, lavinehund, kløvhund, utstillingshund og familiehund m.m. Den har både energi og utholdenhet nok til de fleste oppgaver.

## Gemytt og væremåte
Wheatenterrierer en allsidig, selvstendig, modig og energisk hund.. Den bjeffer ikke i utide og blir gjerne regnet som en hengiven familiehund. Den er snill, tillitsfull og leken mot sine egne, mot fremmede er de også kjent for å være tillitsfulle og veldig glad i å gi alle rundt seg et kyss. Rasen kan være noe aggressiv mot andre hunder. Rasen er og kjent for å ha en tendens til å hoppe på folk av ren lykke. Som sådan passer rasen best for aktive mennesker, som vet å gi denne hunden fysiske og mentale oppgaver. Hunden krever mye aktivisering. Pelsen må stelles regelmessig. Dette innebærer både klipping og børsting. Wheatenterrieren er samtidig en allergivennlig hund. Dette innebærer at rasen ikke røyter. Hunden er svært leken, og leker langt inn i alderdommen.

## Eksterne lenker
* Norsk Terrier Klub
José Serra

**José Serra** (født 19. mars 1942 i São Paulo) er en brasiliansk politiker. Han var med og etablerte det brasilianske sosialdemokratiske partiet PSDB i 1988. Ved presidentvalget i 2002 var Serra PSDBs presidentkandidat men tapte for Luíz Inácio Lula da Silva. 

Han ble valgt som borgermester i São Paulo i 2004, for en periode på fire år.

## Referanser
Mevik

**Mevik** - fra gammelt navn "Midvik" er et bygdesamfunn, ei grend, i Gildeskål kommune i Nordland. Mevik ligger i den sørvestlige delen av kommunen. Bygda har en utstrekning på om lag halvannen kilometer langs kystriksveien. Kystriksveien på Nord-Helgeland er del av en nasjonal turistveg. 

## Klima
### Midnattsol
Midnattssol oppstår nord for den nordlige polarsirkelen. Mevik ligger på en bredde hvor man i perioden 4. juni - 8. juli har mulighet for å oppleve midnattssola. Samtidig som stedet har midnattssol på sommeren, har den tilsvarende perioder med mørketid på vinteren.

## Natur
### Skromma
Elva Skromma, som har sitt utspring fra Skromdalen, har sitt leie gjennom Mevik og munner ut i Meviksjyen. I 2008 ble kraftverket Skromma kraftverk åpnet. Vann til kraftverket føres ned fra Nedre Skromdalsvatn gjennom en 250 meter lang tunnel. Vassdraget er gytested for både laks og sjøørret. Elva er imidlertid etter lave registreringer av laks og sjøørret, blitt stengt for all fiske.

### Lokaltrimmen
Lokaltrimmen som inkluderer bygdene Grimstad, Mevik, Storvik og Finnes, har en del av sine merkede turløyper beliggende i Meviks utmark. Disse benyttes av innbyggerne i Storvikbukta, fra tettstende rundt og av sommerturistene. Hver enkelt turløype har ved hvert målepunkt en registreringsbok. Når året er omme, kan man etter et visst antall forskjellige registerte turer, delta i trekningen av ulike premier. Lokaltrimmen er et privat initiativ, og løypene vedlikeholdes på dugnad.

## Samfunn

### Mevik kapell
Mevik kapell er ei langkirke av tre bygd i 1910. Kirken har 240 sitteplasser. Kirkebygget ble restaurert i 1957. Kirkegården ble tatt i bruk i 1888. 

### Grendehuset
Grendehuset, tidligere kalt "Husmorstua" er bygdesamfunnets forsamlingsted, og er lokalisert på Morstad. Lokalet kan leies av alle og blir flittig brukt til konfirmasjoner, messer, fødselsdager, møter og andre lignende sammenkomster. I løpet av de siste ti årene har bygget gjennomgått en betydelig restaurering.

## Referanser
Veddeløpshund

En **veddeløpshund** er en hund som benyttes til konkurranser i hurtigløp på bane der totalisatorspill (veddemål) tillates. Tradisjonelle veddeløpsbaner er gjerne ovalbaner der løp på henholdsvis 220, 330, 440, 550, 660 eller 770 yards (1 yard = 0,9144 meter) utføres. Andre lengder er også i en viss grad aktuelle.

Veddeløpshunder er typisk av rasen greyhound, spansk galgo eller whippet der totalisatorspill tillates. Greyhound er mest benyttet, men typen må på ingen måte sammenlignes med de greyhounder som benyttes som utstillingshunder. Veddeløpshundene blir spesielt avlet med tanke på et liv på veddeløpsbanen. De er gjerne mindre, mer kompakte og langt mer muskuløse enn utstillingstypen. Andre hunderaser, som oftest mynder, deltar også i veddeløp, spesielt der totalisatorspill ikke tillates. Som sådan konkurrerer hundene innbyrdes innen hver enkelt rase.

## Se også
* Hundeveddeløp
* Lure coursing
* Hundesport

## Referanser
Bantu

**Bantu** er en generell betegnelse på mer enn 400 ulike etniske grupper i Afrika, fra Kamerun til Sør-Afrika. De har et felles språk, bantuspråk, og i mange tilfelle felles sedvaner. 

## Inndeling
Bantuene kan inndeles i tre hovedgrupper: de østlige bantuene mellom Uganda og Zambezi, de sørlige bantuene i Sør-Afrika og de vestlige bantuene i vestre Sentr-Afrika.

### Østlige bantufolk
Folkene ganda, karagwe, kikuyu, nyanja og yao tilhører den østlige gruppen. I tradisjonell økonomi og samfunn inntar kvegdrift en sentral plass. Buskap utgjør et statussymbol, mens jordbruk er den viktigste næringen. Med tiden er dyrking av jordbruksprodukter for salg (kaffe, bomull med mere) fått stor betydning.

### Sørlige bantufolk
Zuluene, xhosaene, swaziene, tswanaene, shonaene og hereroene tilhører den sørlige gruppen. Også her er hovednæringen jordbruk, og buskapshold inntar en lignende plass i økonomien som hos de østlige bantuene. I moderne tid har lønnsarbeid, særskilt i de hvites jordbruk, industri og gruvedrift, blitt mer omfattende, i den grad at opptil 75 % av de arbeidsføre menn kan arbeide langt fra sine hjemsteder.

Svarte afrikanere ble tidligere kalt «bantus» av det sørafrikanske apartheidregimet, og begrepet har dermed et svært negativt fortegn i Sør-Afrika.

### Vestlige bantufolk
Til de vestlige bantuene hører folkene i den sørlige delen av Kongo-Kinshasa og Angola, luba, kuba, lunda, med flere, samt de fleste folkegruppene i det nordlige Kongo-Kinshasa og Gabon: teke, fang, nkundo og andre. I dette området er kvegdrift umulig på grunn av sovesyke, og de vestlige bantufolkene har derfor vært mer ensidig henviste til jordbruk og jakt.

## Historie
Språklige likhetstrekk i hele bantuområdet tyder på at bantufolkene spredte seg sørover på kontinentet i relativt sen tid. Ekspansjonens begynnelse er vanskelig å tidfeste, men de fleste forskere regner med at det må vært tidlig i vår tidsregning etter Kristus, og at bantufolkene fortrengte og til en viss grad absorberte den tidligere befolkning av sanfolk, pygméer og andre sener forsvunne folkegrupper. Bantufolkenes spredning synes å ha sammenfalt med jernalderens inntog i Afrika, og med at nye nytteplanter begynte å bli dyrket, som forskjellige banansorter og tidligere ukjente rotfrukter av sørøstasiatisk opphav. Slik ble urskogene mulige jordbruksområder og var ikke lengre ubeboelige for åkerbrukende folk. Bantufolkenes vandring sørover har pågått i flere bølger. I Sør-Afrika ble videre ekspansjon stanset av de hvite kolonistene på 1600-tallet.

## Se også
*Bantuspråk
*Bantustan
*Bantusomaliere

## Litteratur
* Schapera, I. (red.): *The Bantu-Speaking Tribes of South Africa*. 1959: Routledge & Kegan Paul, London.
Musikkpraksis

***Musikkpraksis*** er et norsk tidsskrift (etablert i 1984) med musikere, lydteknikere og musikkprodusenter som målgruppe. Det kommer ut med seks utgaver i året.

Tidsskriftet er et av Norges største fagblad for musikere og studiobransje. Det inneholder, foruten musikkrelaterte nyheter, blant annet praktiske artikler, intervjuer, produkttester, tips, utstyrsannonser med mere. 

Bladet er på cirka 96 sider. 

*Musikkpraksis* er utgitt av Media Bergen. Redaktør fra 2002 til 2012 var musikeren Rolf Graf. Fra utgave 4/2012 overtok Ole Henrik Antonsen redaktørgjerningen.  

Per desember 2021 omtaler bladets nettsider utgave 1/2020 som den nyeste; den kom i juli 2020.

## Referanser


## Eksterne lenker
* Bladets hjemmesider
Europavei 3

**Europavei 3** går mellom Cherbourg og La Rochelle i Frankrike.

Trasé fastlagt av UNECE: Cherbourg – Rennes – Nantes – La Rochelle.

## Knutepunkter

}

|}

## Eksterne lenker
Ellingsøya

**Ellingsøya** var før kommunereformen 2020 den nordligste øya i Ålesund kommune. På Ellingsøya ligger tettstedene Hoffland, Årset og Myklebost. Høyeste fjell er Myklebusthornet, 329 moh. På sørsiden ligger Ellingsøyfjorden med mange holmer og på nordsiden ligger Grytafjorden.

## Innbyggertall
Ellingsøya er den minst folkerike av Ålesunds syv kommunedeler, med et innbyggertall på  (2015), hvorav  var bosatt på selve Ellingsøya og fire personer på øyene i Ellingsøyfjorden.

## Historikk
Ellingsøya var del av Borgund kommune til 1968 da Borgund kommune ble slått sammen med Ålesund.

## Samferdsel
Øya er forbundet til Valderøy i Giske kommune og Nørvøya i Ålesund med de undersjøiske tunnelene Valderøytunnelen og Ellingsøytunnelen. Tunnelene ble åpnet i 1987 og var bompengefinansiert. I 2009 ble det gratis ferdsel gjennom tunnelene. Øya er også forbundet til fastlandet i øst over Taftasundsbrua.

## Næringsliv
Mange industribedrifter innen skipsutstyr og sjømat er lokalisert på øya.

## Skoletilbud
Ellingsøya har tre grunnskoler, Ellingsøy (1.–10. klasse) Vik (5.–7. klasse) og Stokke (1.–4. klasse)

## Idrett
Øya har et eget fotballag, Ellingsøy idrettslag.

## Musikkliv
Øya har både skolekorps og voksenkorpset Ellingsøy Hornmusikk.

## Trosliv
Ellingsøy kirke var ferdig i 1998. Det finnes også bedehus.

## Krigsminne

Kverve Hærkystbatteri er lokalisert på vestenden av øya. Bunkeranlegget ble bygd av nazistene under 2. verdenskrig. Anlegget består blant annet av bunkere, løpeganger og kanonstillinger.
## Referanser
Tromvik

**Tromvik** er ei bygd nordvest på Kvaløya i Tromsø kommune i Troms.

Bygda har gårdsbruk, lokal fiskeflåte og fiskeindustri. Det er veiforbindelse sørvest over fjellet mot Rekvik og i øst mot Grøtfjord og Tromsø. Tromvik grunnkrets hadde 144 innbyggere i 2015. Rundt 1950-tallet var det rundt 250 innbyggere i bygda. Hoveddelen av næringslivet i Tromvik er relatert til fisk, og Tromvik Fisk A/S er bygdas fiskebruk.

Bygda er omgitt av fjell og dermed et ettertraktet mål for skigåere på vinteren og klatrere på sommeren. Nært bygda ligger Storvatnet, og gjennom bygda renner Storelva. Elva brukes av fiskere på sommeren og vannet brukes både sommer og vinter.

## Referanser
Luftledning

**Luftledning** kan vise til:

*Kontaktledning, en kjøreledning for et elektrisk transportmiddel
*Kraftledning, en kraftlinje for overføring av elektrisk energi når den går gjennom luften
Sha Tin-distriktet

**Sha Tin-distriktet** (&#27801;&#30000;區), tidligere kalt **Lek Yuen**, er et av Hongkongs 18 distrikter. Det ligger i New Territories og har over  innbyggere, ifølge folketellingen fra 2001. Sha Tin-distriktet omfatter Sha Tin, Tai Wai, Ma On Shan, Fo Tan, Siu Lek Yuen og Ma Liu Shui.
Wilhelm Grimm

**Wilhelm (Karl)  Grimm** (1786–1859) var tysk språk- og litteraturforsker og samler av eventyr og sagn.

Hans levnetsløp og gjerning er sterkt forbundet med brorens, Jacob Grimms. De to er kjent som brødrene Grimm. I 1831 tiltrådte Wilhelm Grimm et professorat ved universitetet i Göttingen. Som en av dem som skrev under på protestskrivet til de såkalte *[[Göttinger Sieben]]* ble han i 1837 avsatt fra embedet.  Den prøyssiske kong Friedrich Wilhelm IV bad Wilhelm Grimm og broren Jacob i 1841 å komme til Berlin, der de to slo seg ned. Samme år ble de medlemmer av det prøyssiske vitenskapsakademiet.  Wilhelm Grimm underviste i 18 år, inntil sin død, ved Humboldt-universitetet i Berlin, og arbeidet sammen med broren på deres tyske ordbok.

Wilhelm Grimm og broren Jacob grunnla sammen den germanske oldtidsforskning, den germanske språkvitenskap og tysk filologi. Begge ble berømte for eventyrsamlingen Brødrene Grimms eventyr og den store tyske ordboken som de begynte på.

Wilhelm Grimm offentliggjorde også blant annet gammeldanske helteviser, ballader og eventyr.

## Se også
* Brødrene Grimm

## Referanser


## Eksterne lenker
* 
*
InnoTown

**InnoTown** er en internasjonal konferanse for næringslivet. Konferansen fokuserer på innovasjon, idéskaping, strategi og design. Blant tidligere foredragsholdere på InnoTown-konferansen er Sir Ken Robinson, Hans Rosling,  Wikipedias grunnlegger Jimmy Wales, tidligere Apple-"evangelist" Guy Kawasaki, BMW´s sjefsdesigner Chris Bangle, Benetton-fotografen Oliviero Toscani, IMD professor Stèphane Garelli, Bill Strickland, Steely Dan gitarist Jeff Baxter, Joel Cohen (produsenr og tekstforfatter for TV-serien Simpsons), Torgrim Eggen, Einar Hareide, Edward deBono, verdens første sivile astronaut, Michael Melvill, brasilianeren Ricardo Semler og ledere fra bedrifter som Nike, Swatch, Nokia, Harley-Davidson og Volvo. InnoTown konferansen er arrangert i Ålesund fra 2000 til 2011. I 2008 ble konferansen holdt i Stavanger i forbindelse med at Stavanger var Europeisk kulturhovedstad dette året. I 2012 vil konferansen bli arrangert Ålesund.

InnoTown er et privat selskap, grunnlagt i 1999 av Dag Lausund og Cecilie With. 

## Eksterne lenker
* InnoTown
Stortingsvalget 2001

**Stortingsvalget 2001** ble avholdt den 10. september 2001.
Jens Stoltenbergs første regjering (Ap) gikk av etter valget, og ble etterfulgt av Kjell Magne Bondeviks andre regjering (KrF, V, H).
Til sammen ble det avlagt 2&nbsp;521&nbsp;879 stemmer ved stortingsvalget i 2001.

## Politikk
### Valgprogram

* 
* 
* 
* 
* 
* 
* 
* 

## Listene

Elleve partier stilte liste i alle fylker: Arbeiderpartiet, Fedrelandspartiet, Fremskrittspartiet, Høyre, Kristelig folkeparti, Kristent Samlingsparti, Norsk Folkeparti, Rød Valgallianse, Senterpartiet, Sosialistisk Venstreparti og Venstre.

Kystpartiet stilte liste i alle fylker unntatt Hedmark.

Det politiske parti stilte liste i alle fylker unntatt Akershus.

Norges Kommunistiske Parti stilte liste i alle fylker unntatt to: Sogn og Fjordane og Møre og Romsdal.

Miljøpartiet De Grønne stilte liste i tretten fylker.

Pensjonistpartiet stilte liste i elleve fylker.

Tverrpolitisk kyst- og distriktsparti stilte liste i syv fylker.

Det liberale folkepartiet stilte liste i seks fylker.

Sosialdemokratene stilte liste i fem fylker.

Naturlovpartiet stilte liste i tre fylker: Oslo, Hedmark og Hordaland.

Østfoldlista stilte bare i Østfold.
Oslolista, Rettferdighetspartiet og Samfunnspartiet stilte bare i Oslo.
Hedmarkslista stilte bare i Hedmark.
Opplandslista stilte bare i Oppland.
Sykehuslisten stilte bare i Vestfold.
Sørlandslista Aust-Agder stilte bare i Aust-Agder.
Sørlandsliste stilte bare i Vest-Agder.
Folkeaksjonen mot bompenger stilte bare i Rogaland.
Hordalandslista stilte bare i Hordaland.
Nordlandslista stilte bare i Nordland.
Tromslista stilte bare i Troms.
Samefolkets Parti stilte bare i Finnmark.

## Valgkampen
### Bruk av penger
Partienes rapporterte valgkampbudsjett 2001.

## Valgresultatet

### Nasjonalt

### Valgkretsene

* markerer hvert av de åtte utjevningsmandatene

## Se også
*Liste over stortingsrepresentanter 2001-2005

## Referanser


## Kilder
*
*

## Eksterne lenker
* Velgerundersøkelsen 2001 (Statistisk sentralbyrå, pdf)
Radnorshire

**Radnorshire** (walisisk **Sir Faesyfed**) er et tradisjonelt grevskap i Wales. Det grenser mot Montgomeryshire og Shropshire (i England) mot nord, Herefordshire (i England) mot vest, Brecknockshire i sør og Cardiganshire i vest. Arealet er 1219&nbsp;km², og befolkninsgtallet omkring 23&nbsp;000 (2004). Administrasjonsbyen var først Llandrindod Wells og senere New Radnor.

I øst og sør, inkludert i Vale of Radnor, er området nokså flatt, men ellers er det mye fjellandskap. De kambriske fjellene går gjennom den vestlige delen av grevskapet. Høyeste punkt er Radnor Forest på ca. 660 moh. I Elan Valley er det flere store kunstige reservoarer som forsyner Birmingham med vann. De viktigste elvene er Wye, Elan og Ithon. 

Hovednæringsveiene er turisme og landbruk.

## Viktige byer

*Knighton
*Llandrindod Wells
*Llanelwedd
*New Radnor
*Presteigne
*Rhayader
## Referanser
Merionethshire

**Merionethshire** (walisisk **Sir Feirionnydd**) er et tradisjonelt grevskap i Wales.

Det grenser mot Caernarfonshire i nord, Denbighshire i øst, Montgomeryshire og Cardiganshire i sør og Cardiganbukten i vest. Arealet er på 1731&nbsp;km², og området har en svært lav befolkningstetthet. Det er også et av de områdene som har høyest andel walisisktalende innbyggere. Administrasjonsbyen var Dolgellau.

Kystlinjen består dels av klipper og dels av lange sandstrender. Ellers er grevskapet preget av fjell, og store deler av Snowdonia nasjonalpark ligger i Merionetshire. De høyeste toppene er Aran Fawddy på 905 moh og Cader Idris på 893 moh. De viktigste elvene er Dwyryd, Mawddach og Dyfi. Det en rekke innsjøer, med Bala Lake som en av de største. 

Viktigste næringsveier er landbruk og turisme.

Grevskapet styres i dag dels som en del av Gwynedd og dels som en del av Denbighshire.

## Viktige byer

*Bala
*Barmouth
*Blaenau Ffestiniog
*Corwen
*Dolgellau
*Ffestiniog
*Tywyn
## Referanser
Montgomeryshire

**Montgomeryshire** (walisisk: *Sir Drefaldwyn*) er et tradisjonelt grevskap i Wales, oppkalt etter Roger of Montgomery som deltok i slaget ved Hastings.

Det grenser mot Denbighshire i nord, Shropshire (i England) i øst og sørøst, Radnorshire i sør, Cardiganshire i sørvest og Merionethshire i vest og nordvest. Arealet er 2064&nbsp;km². 

Området er nesten helt dekket av fjell, men det er noen daler med dyrkbar mark nær grensen til Shropshire. Høyeste punkt er Mole Sych på 827 moh. De viktigste elvene er Severn og Dovey. Lake Vyrnwy er et vannreservoar som forsyner Liverpool med drikkevann. 

Hovednæringsveiene er turisme og landbruk.

## Opprettelse og nedleggelse

Distriktet ble dannet som Montgomery 1. april 1974 under loven *Local Government Act* av 1972. Det dekket det administrative grevskapet Montgomeryshire, som ble avskaffet samtidig. Det nye distriktet erstattet de tidligere ti myndighetene på distriktsnivå i Montgomeryshire.

Rådet (*council*) endret formelt distriktets navn fra Montgomery til Montgomeryshire med virkning fra 1. januar 1986.

Distriktet ble avskaffet ved loven *Local Government (Wales) Act* av 1994, og funksjonene ble overført til Powys County Council 1. april 1996.

## Viktige byer

*Llanfyllin
*Machynlleth
*Montgomery
*Newtown
*Welshpool

## Referanser


## Eksterne lenker
*
Thomas Bache-Gabrielsen

**Thomas Bache-Gabrielsen** (1883–1942) var en norsk-fransk cognacprodusent.

Etter den Tordenskioldske skole i Holmestrand tok han examen artium i 1900 ved Ragna Nielsens skole i Kristiania. Etter Krigsskolen jobbet han seg opp til sekondløytnant i hæren i 1914. 

Han flyttet fra Holmestrand til Cognac i Frankrike i 1903. Her ble han ansatt i firmaet  Renault – St. Louvent. Sammen med Petter Rustad kjøpte han cognachuset Dupuy i 1905. Deres firma, Rustad & Bache-Gabrielsen, eksporterte brandy til Norge, Danmark og Amerika. Rustad døde i 1916 og Bache-Gabrielsen tok over som eneeier. Noen få år etter ble Rustad fjernet fra firmanavnet, og Bache-Gabrielsen er nå Norges eldste cognachus.

Thomas Bache-Gabrielsen var sønn av Josef Alexander Gabrielsen (1851–1919) og Kamilla Bache. Thomas giftet seg i 1906 i Cognac med Odette Villard (1885–1975) og de fikk tre gutter sammen; René, Guy, Eric.

Thomas Bache-Gabrielsen har fått en plass oppkalt etter seg i Holmestrand sentrum.

## Se også
* Bache-Gabrielsen

## Referanser